open-index/open-wikipedia-markdown huggingface dataset:
נאדיה (סרט)

**נאדיה** הוא סרט קולנוע ישראלי משנת 1986 בבימויו של אמנון רובינשטיין, עם חנה אזולאי-הספרי, יובל בנאי, מאיר בנאי, אוסי הלל ורי רוזנפלד בתפקידים הראשיים.

התסריט נכתב על ידי איתן גרין בהשתתפות גלילה רון-פדר ואמנון רובינשטיין והוא מבוסס על רב המכר "נאדיה" של גלילה רון פדר משנת 1985, אך עם שינויים מהסיפור המקורי.

העלילה היא על נערה ערביה בת 16 מכפר ערבי במשולש שחלומה הוא להיות רופאה, וכדי להגדיל את סיכוייה להתקבל לאוניברסיטה היא נרשמת בעידוד אביה לפנימייה תיכונית יהודית. המפגש בינה לבין התלמידים היהודים טעון במצבים רגישים, מביכים וכואבים על רקע מוצאה.

הסרט צולם בכפר הירוק, מייסר וכפר קרע.

יוני רכטר הלחין את פסקול הסרט. מאיר בנאי מבצע בסרט את שירו "חלומות אחרים", וגידי גוב מבצע בסיום הסרט ברקע את השיר "שוב נפגשים" למילים של עלי מוהר.

## תקציר העלילה
נאדיה (חנה אזולאי-הספרי) היא נערה בת 16 מהכפר הערבי מייסר החולמת להיות רופאה כמו בת דודתה נאג'לה (סלווה נקארה) שעובדת כרופאה בכפר. כדי להגדיל את סיכוייה להתקבל ללימודי רפואה באוניברסיטה מחליטה נאדיה להמשיך את לימודיה בפנימייה יהודית למרות התנגדות חבריה בכפר. אביה עלי (יוסף אבו ורדה) תומך בהחלטתה אף על פי שיודע שלא יהיה לה קל בפנימייה.

חברותיה של נאדיה לחדר בפנימייה הן נורית (אוסי הלל) ותמי (רי רוזנפלד), ומדריך הכיתה בה הן לומדות הוא אודי (מאיר סוויסה). שני התלמידים הבולטים בכיתתה של נאדיה הם רונן (יובל בנאי) ודני (מאיר בנאי). על אף שרונן חבר של תמי ולמורת רוחה הוא מנסה להתחיל עם נאדיה, אך נאדיה דוחה אותו.

דני גונב רכב ומזמין את רונן, נורית, ותמי לנסיעה והם נתפסים לפני שהמשטרה מגלה זאת, והמנהל (יהודה אפרוני) מזהיר אותם כי הם נשארים בפנימייה על תנאי.

קבוצה של "שמיניסטים" תופסים את תלמיד כיתתה של נאדיה שנקרא עודד (צביקה כרמון), מתעללים בו וגוזרים את שערותיו באופן משפיל, ורונן ודני מתכננים בהם נקמה. תלמידי כיתתה של נאדיה חודרים למגורי השמיניסטים, מבריחים אותם החוצה למלכודת של דני ורונן ששוטפים אותם בזרמי מים מצינורות,
ועקב כך מתחוללת מהומה בפנימייה והמנהל מזמן את רונן ודני ומורה להם לארוז את מזוודותיהם ולעזוב את הפנימייה, ואז מתחולל מרד וכל תלמידי כיתתה של נאדיה מתייצבים עם המזוודות לשם הזדהות חוץ מנאדיה שתחילה מהססת אך לבסוף מצטרפת אליהם, והמנהל נכנע ומחזיר את רונן ודני.

נאדיה חוזרת לכפר ונפגשת עם חברי מועצת התלמידים בבית ספרה שמקבלים אותה בקרירות ובביקורת. היא מצליחה לשכנע את אחיה ג'אמל (קמאל שאפיק מלאק) ואת חברה מבית הספר בכפר עבד (ריפעת חארב) לארגן תחרות כדורגל עם תלמידי הפנימייה,
ולשם כך עודד מארגן קבוצת כדורגל בפנימייה ומאמן אותה ונקבע תאריך לתחרות, אך לפתע מתרחש פיגוע תופת בחדרה בו נהרגים חמישה אנשים ונפצעים עשרות, ובשל כך התלמידים משמיעים קריאות נגד הערבים ונאדיה יודעת כי זה מכוון כלפיה, והיא מחליטה לעזוב את הפנימייה ולחזור לכפרה.

במגרש הכדורגל מחכים השחקנים הערבים לתלמידי הפנימייה שבטוחים שלא יגיעו, וגם נאדיה מיואשת ומתחילה לעזוב אך לפתע מגיע האוטובוס עם תלמידי הפנימייה וחיוך גדול מופיע על פניה.

## צוות השחקנים

## קישורים חיצוניים

* 
* נאדיה, בארכיון הסרטים הישראלי
* מאיר בנאי שר "חלומות אחרים" בסרט נאדיה, באתר יוטיוב
* גידי גוב - שוב נפגשים, באתר יוטיוב
* 

## הערות שוליים

קטגוריה:סרטי 1986
קטגוריה:סרטים בעברית
קטגוריה:סרטים בערבית
קטגוריה:סרטים ישראליים מבוססי ספרים
קטגוריה:סרטי נעורים ישראליים
קטגוריה:סרטים ישראליים משנת 1986
היפוטרוכואיד

ממוזער|400x400 פיקסלים| העקומה האדומה היא היפוטרוכואיד המשורטת כשהעיגול השחור הקטן יותר מתגלגל בתוך העיגול הכחול הגדול יותר, על היקפו (הפרמטרים הם ''R'' = 5, ''r'' = 3, ''d'' = 5).
**היפוטרוכואיד** היא רולטה המתחקה אחרי נקודה המחוברת למעגל ברדיוס *r* המתגלגל סביב החלק הפנימי של מעגל קבוע ברדיוס *R*, כאשר הנקודה נמצאת במרחק *d* ממרכז המעגל הפנימי.

התיאור הפרמטרי עבור היפוטרוכואיד הוא:

: x (\theta) = (R - r)\cos\theta + d\cos\left({R - r \over r}\theta\right)
: y (\theta) = (R - r)\sin\theta - d\sin\left({R - r \over r}\theta\right)

כאשר \theta היא הזווית שנוצרת מהאופקי והמרכז של המעגל המתגלגל (אלה אינן קואורדינטות קוטביות כי \theta אינה הזווית הקוטבית). כאשר \theta נמדד ברדיאנים, הוא לוקח ערכים מ 0 עד 2 \pi \times \frac{\operatorname{LCM}(r, R)}{R} כאשר LCM הוא הכפולה המשותפת המינימלית .

מקרים מיוחדים כוללים את ההיפוציקלואיד כאשר *d* = *r,* והאליפסה כאשר *R* = 2*r*.
[קישור=//upload.wikimedia.org/wikipedia/commons/5/5c/Ellipse_as_hypotrochoid.gif|שמאל|ממוזער|400x400 פיקסלים| ה[אליפסה (מצוירת באדום) עשויה להתבטא כמקרה מיוחד של ההיפוטרוכואיד, כאשר *R* = 2*r*; כאן *R* = 10, *r* = 5, *d* = 1.]]
כלי הספירוגרף הקלאסי מתחקה אחר עקומות היפוטרוכואידיות ואפיטרוכואידיות .

## ראו גם
* ציקלואידה
* אפיציקלואיד
* ספירוגרף

## קישורים חיצוניים

* 

קטגוריה:עקומות
דנילוב

קטגוריה:שמות משפחה רוסיים
קטגוריה:שמות משפחה המבוססים על השם דניאל
ראש מטה ההגנה (איטליה)

**ראש מטה ההגנה** (באיטלקית: **Capo di stato maggiore della difesa**) הוא הדרג הפיקודי העליון בכוחות המזוינים של איטליה. הוא כפוף לשר ההגנה, ומשמש כיועץ הצבאי הישיר של ממשלת איטליה. מקביל לתפקיד הרמטכ"ל בצה"ל.

ראש מטה ההגנה נבחר בהצבעה במועצת השרים ולאחר מכן ממונה בפועל בידי הנשיא. ראש מטה ההגנה המכהן הוא גנרל לוצ'אנו פורטולנו שנכנס לתפקידו ב-4 באוקטובר 2024.

## היסטוריה
תפקיד ראש מטה ההגנה הוקם ב-4 במאי 1925. ראש מטה ההגנה שימש כמפקד הצבא המלכותי האיטלקי לתקופה של שנתיים. ביוני 1941 הפך המטה הכללי מסיבות צבאיות לפיקוד העליון של הצבא. מבנה זה נשמר עד סיום מלחמת העולם השנייה, ופירוק הצבא המלכותי שבא בעקבותיה. ב-4 בפברואר 1947 הקימה הממשלה הרפובליקנית האיטלקית מחדש את משרד ההגנה ועמו את תפקיד ראש מטה ההגנה. בשונה מהתפקיד שהיה קיים בצבא המלכותי, בצבא הרפובליקה נקבע כי ראש מטה ההגנה יכול לבוא משלוש זרועות הכוחות המזוינים ולא רק משורות הצבא. עם זאת, ראש מטה ההגנה נחשב רק כ"ראשון בין שווים" ביחס לראשי המטות של שלוש זרועות הכוחות המזוינים. ב-18 בפברואר 1997 שונה החוק כך שראש מטה ההגנה נחשב לבכיר יותר משאר ראשי המטות, והפך למפקד בפועל של הכוחות המזוינים הכפוף רק לשר ההגנה.

בשנת 2000 הפכו הקרביניירי לזרוע עצמאית בכוחות המזוינים. עם זאת, החוק הקובע כי ראש מטה ההגנה יכול לבוא רק משורות הצבא, הצי, וחיל האוויר ולא משורות הקרביניירי, נותר בעינו.

## רשימת ראשי ההגנה
### ממלכת איטליה

### הרפובליקה האיטלקית

## קישורים חיצוניים

* 

*
קטגוריה:מפקדי צבאות סדירים בעת החדשה
קטגוריה:איטליה: צבא וביטחון
הבחירות המקדימות במפלגת הציונות הדתית (2022)

**[[בחירות מקדימות|הבחירות המקדימות]] במפלגת הציונות הדתית** (השם שבו מציגה עצמה מפלגת האיחוד הלאומי – תקומה) התקיימו ב-23 באוגוסט 2022 בהצבעה אלקטרונית ובארבעה אתרי הצבעה פיזית, ובהן בחרו מתפקדי המפלגה את הרכב המפלגה בבחירות לכנסת ה-25. בבחירות הצביעו 19,465 בוחרים מתוך 23,924 בעלי זכות הצבעה, כ-81% מבעלי זכות הבחירה.

## הבחירות
הבחירות התקיימו ב-23 באוגוסט 2022 בהצבעה אלקטרונית ובארבעה אתרי הצבעה פיזית. בבחירות הצביעו 19,465 בוחרים מתוך 23,924 בעלי זכות הצבעה, כ-81% מבעלי זכות הבחירה.

הבחירות כללו גם את התמודדות על תפקיד היו"ר, אך היו"ר המכהן, בצלאל סמוטריץ, נבחר באופן אוטומטי כמועמד יחיד לאחר ששני מועמדים פוטנציאליים שהכריזו על התמודדות לתפקיד, אלי יוסף ודב הלברטל, פרשו מהמירוץ והמפלגה בטענה שהתקנון יוצר מצב המאבד את סיכוייהם לנצח. בנוסף, המקום העשירי ברשימה הוקצה לבחירה על ידי חברי מרכז המפלגה וכיוון שהמועמדת היחידה הייתה דבורה גונן היא נבחרה אוטומטית למקום זה.

סכום ההוצאה המקסימלי למועמד הוא כ-150,000 ש"ח בהתאם לחוק המפלגות, חברי כנסת מכהנים מקבלים החזר הוצאות עד לסכום זה מקופת המדינה ואינם יכולים לקבל תרומות. מועמדים אחרים יכולים לקבל סכום זה בהלוואה מהמדינה או מתורמים.

חברי המפלגה יכלו לסמן בהצבעתם עד 8 מועמדים שהם מחצית ממספר המועמדים. היו"ר נבחר באופן נפרד מהרשימה, את המקום העשירי בוחרים חברי המרכז בלבד.

## תוצאות הבחירות
כתוצאה מריצה משותפת עם עוצמה יהודית ונעם ומשריונים של יו"ר המפלגה הידרדרו חלק מהמועמדים לאחור ברשימה לכנסת.

## קישורים חיצוניים
* קריטריונים ונוהלי ההצבעה לבחירות המקדימות במפלגה, באתר מפלגת הציונות הדתית
* 

## הערות שוליים

בחירות מקדימות בישראל
קטגוריה:הכנסת העשרים וחמש
קטגוריה:הבחירות לכנסת העשרים וחמש
יצחק קרליק

**יצחק קרליק** (1899–1979) קצין יהודי במשטרת המנדט ולאחר קום המדינה במשטרת ישראל.

## ביוגרפיה

קרליק נולד בפולונה, שבפלך ווהלין לנחום קרליק, שהיה סוחר תבואה ולנחמה יענטה גילדינגורן. הוא היה חבר בצעירי ציון ובפברואר 1922 עלה לארץ ישראל.

תחילה עבד קרליק כפועל חקלאי בפתח-תקוה, ובמאי 1922 התגייס למשטרת המנדט ושירת בירושלים, תחת פיקודו של דוד תדהר. באוקטובר 1924 הוא זכה לתשבחות בדואר היום על שבשריפה ליד מאה שערים: "חרף את נפשו באמת ועמל בכל כחו להציל כמה שאפשר ותודות לו ועוד אנשים שעזרו על ידו הצליחו לכבות את התבערה בטרם תתפשט אל שאר הבתים ולא קרה שום אסונות אדם." בשנת 1928, בעת חופשתו של הקצין שלמה סופר, מלא קרליק את מקומו. בשנת 1929 הוא שמר על הסדרים ברחבת הכותל המערבי. 

לאחר מאורעות תרפ"ט בנובמבר 1929 הוא נעצר בחשד שמסר מסמך סודי בה היו רשומים המופתי ועוזריו "ברשימה השחורה", מהמשטרה לעיתונאי. המסמך שימש את התעמולה של מוסדות היישוב היהודי להראות שצעדי המופתי ועוזריו נשמרו על ידי הבולשת. לאחר מספר ימים שוחרר קרליק בהיעדר ראיות לאשמתו. בסוף שנות ה-20 ובראשית שנות ה-30 פעל, בין השאר, נגד פעילים קומוניסטים. באוקטובר 1932 ניהל קרליק את החקירה של התקיפה של אנשי ההסתדרות את הבית"רים שהפרו את שביתתם בבית החרושת פרומין.

בשנת 1932 הועלה קרליק לדרגת סרג'נט. בשנת 1934 קיבל קרליק דרגת קצין ומונה למפקד תחנת רחובות ושם התמודד עם תחילת המרד הערבי הגדול. במחצית הראשונה של 1937 הוא הופקד על חקירת פרשת הרצח בחולות תל נוף ובאמצע שנת 1937 עבר למחלקה הפלילית של משטרת תל אביב. בהמשך מונה למפקד משטרת רמת גן. בתפקידו זה הרגיז את אנשי האצ"ל אשר הצמידו פצצת הפחדה למכוניתו. בעקבות זאת פנה קרליק אל אברהם קריניצי שיעץ לו ליישר את ההדורים עם אנשי האצ"ל וארגן סולחה בינו לבין אנשי האצ"ל.

ביולי 1942 קיבל קרליק את המדליה הקולוניאלית על שירות ממושך במשטרה. בינואר 1943 הוא זכה לתשבחות על שסירב לקבל שוחד ודיווח על השוחד שהוצע לו. 

בשנים 1940–1947 שירת בתל אביב ובין השאר היה אחראי על שמירת הסדר בהלווית ארבעת אנשי ההגנה שנהרגו בהתקפה על מחנה שרונה בליל המשטרות.

ביולי 1947 קיבל סרט למדליה על שירותו.

לאחר הקמת מדינת ישראל נתמנה לסגן מפקד נפת תל אביב של המשטרה. בהמשך היה ראש אגף החקירות במחוז טבריה ובשנת 1951 נתמנה למפקד בסיס אמונים בבית דגן.

קרליק היה נשוי לאהובה לבית פרידמן מריגה.

## קישורים חיצוניים
* 

## הערות שוליים

קטגוריה:יהודים מווהלין
קטגוריה:קצינים יהודים במשטרת המנדט
קטגוריה:קציני משטרת ישראל לפי דרגה
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1899
קטגוריה:ישראלים שנפטרו ב-1979
קירח מכאן ומכאן

**קירח מכאן ומכאן** (במקור: **נמצא קירח מכאן ומכאן**) הוא ניב תלמודי המתאר מצב שבו אדם ניצב בפני שתי אלטרנטיבות ראויות, אך לבסוף יוצא מופסד מכל ההיבטים.

## מקור הביטוי
מקור הביטוי הוא בתלמוד בבלי במסכת בבא קמא. התלמוד מספר כי האמוראים רב אמי ורב אסי ישבו לפני רבי יצחק נפחא. אחד מהם ביקש לשמוע ממנו דבר הלכה והשני ביקש לשמוע ממנו דבר אגדה. כשהתחיל רבי יצחק לומר אגדה לא הניח לו האמורא שביקש לשמוע הלכה, וכן להפך.

הגיב להם רבי יצחק:  (כלומר, זה שכל אחד מכם מבקש ממני לומר דברי תורה מסוימים ולא מניח לי לומר אחרים זה דומה למקרה שבו אדם נשוי לשתי נשים, צעירה וזקנה. הצעירה מורטת את שערותיו הלבנות כדי שייראה צעיר, הזקנה מורטת את שערותיו השחורות כדי שייראה זקן, ולבסוף האדם נשאר קירח).

בתום המשל, אמר להם רבי יצחק דבר תורה שכולל גם הלכה וגם אגדה.

## בתרבות
המשפט צוטט בכתבים תורניים רבים. רש"י ציטט אותו בביאורו במסכת סנהדרין וכתב:  גם רבי מנחם מנדל שניאורסון כתב לאדם במכתב שהתפרסם לאחר מכן באחד מספרי האגרות קודש: 

המשפט זכה לתפוצה גם בכתבי הסופרים העבריים, כגון אחד העם שכתב במאמרו מדינת היהודים ו"צרת היהודים":  גם משה לייב ליליינבלום כתב במאמרו מענה רך: 

בשפה הערבית ישנו ניב דומה: בֵּין חַאנַא וּמַאנַא צַ'אעַת לִחַאנַא (כלומר – בין חאנא למאנא אבד הזקן שלנו).

## ראו גם

* חמורו של בורידן
* התרנגולת שהטילה ביצי זהב
* תפסת מרובה לא תפסת

## הערות שוליים

קטגוריה:אמרות חז"ל
קטגוריה:מונחים תלמודיים
קטגוריה:מילים וביטויים בעברית
שיתוף הפעולה הביטחוני של מרכז אירופה

**שיתוף הפעולה הביטחוני של מרכז אירופה** (באנגלית: **Central European Defense Cooperation – CEDC**) שהוקם בשנת 2010 בפראונקירכן שבאוסטריה, מהווה את הפורום הגדול ביותר בענייני ביטחון והגנה במרכז אירופה. הוא משמש כפלטפורמה לשיתוף פעולה לשש מדינות האזור: אוסטריה, קרואטיה, צ'כיה, הונגריה, סלובקיה וסלובניה ולצידן מדינה משקיפה אחת – פולין. הפורום מפגיש את משרדי ההגנה של המדינות החברות, ומאפשר להם לחזק את הביטחון האזורי במסגרת האיחוד האירופי ונאט"ו תוך שיתוף פעולה בתוכנית השותפות לשלום (Partnership for Peace - PfP), יוזמה של נאט"ו לשיתוף פעולה עם מדינות שאינן חברות בו. שיתוף הפעולה מתבסס על קידום אינטרסים אזוריים ייחודיים, בהתאם לסדרי העדיפויות, האחריות והאינטרסים של כל מדינה משתתפת.

המדינות החברות בפורום (להוציא פולין) היו בעבר חלק מהאימפריה האוסטרו-הונגרית, מה שיוצר ביניהן זיקה היסטורית, תרבותית ולעיתים גם לשונית. רקע משותף זה תורם לבסיס של אמון ושיתוף פעולה במסגרת היוזמה הביטחונית הנוכחית.

נשיאות הפורום נמשכת שנה קלנדרית אחת, והיא מורכבת מישיבות של שרי הגנה, מנהלי מדיניות הגנה וישיבות מבצעיות אחרות. החל מ-1 בינואר 2025, סלובקיה היא המדינה המחזיקה בנשיאות הארגון.

## פעילות
ה-CEDC מתמקד בתיאום מדיניות האיחוד האירופי, התמודדות עם אתגרים ואיומים אזוריים משותפים, ייזום פרויקטים בקרב כוחות מזוינים ובניית יכולות. מתוך מודעות לכך שביטחון אזורי קשור באופן מהותי לביטחון של אזורים שכנים, נוצר גם שיתוף פעולה עם שותפים במערב הבלקן.

העבודה על היוזמות השונות מתואמת על ידי המדינה המשמשת כנשיאת הפורום. בעבר התממשו פרויקטים צבאיים בתחומים שונים, לרבות כוחות מבצעים מיוחדים, טיפול במטעני חבלה מאולתרים, תמיכה רפואית, הכשרת טייסים והגנה מפני נשק להשמדה המונית (CBRN ; כימית, ביולוגית, רדיולוגית וגרעינית).

לאחר משבר ההגירה באירופה במהלך השנים 2015–2016, פרויקטים צבאיים נותרו תחום עניין עבור ה-CEDC, אך המיקוד שלו הורחב גם לשיתוף פעולה אזרחי-צבאי, לפיתוח וחיזוק סינרגיות ברמה אזורית, הבנה משותפת של אתגרי ההגירה והגברת שיתוף הפעולה הבין-אזורי.

פרויקט אזרחי-צבאי נוסף הוא פלטפורמת כישורי השפה, שמטרתו לקדם מדיניות שפה אזורית משותפת, לשיפור ולהעמקת שיתוף הפעולה הרב-צדדי באמצעות תכנון קונקרטי והצבת יעדים בתחום השפה. באמצעות תיאום מתאים בתחומים מרכזיים כגון חינוך לשוני, בדיקות שפה, עבודת מינוח ותרגום, נעשה שימוש מיטבי במשאבי השפה הן ברמה הדו-צדדית והן ברמה הרב-צדדית לעת טיפול במצבי חירום ואסון לאומיים, שמצריכים סיוע רב לאומי.

## קישורים חיצוניים
* 

* אתר הארגון

## הערות שוליים

קטגוריה:ארגונים בין-ממשלתיים
קטגוריה:סלובניה: צבא וביטחון
קטגוריה:סלובקיה: צבא וביטחון
קטגוריה:הונגריה: צבא וביטחון
קטגוריה:צ'כיה: צבא וביטחון
קטגוריה:קרואטיה: צבא וביטחון
קטגוריה:אוסטריה: צבא וביטחון
קטגוריה:יחסי פולין–צ'כוסלובקיה
קטגוריה:סלובניה: יחסי חוץ
קטגוריה:סלובקיה: יחסי חוץ
קטגוריה:צ'כיה: יחסי חוץ
קטגוריה:הונגריה: יחסי חוץ
קטגוריה:פולין: יחסי חוץ
קטגוריה:קרואטיה: יחסי חוץ
קטגוריה:אוסטריה: יחסי חוץ
קטגוריה:ארגונים בין-לאומיים אזוריים
קטגוריה:אירופה: פוליטיקה
צבים כל הדרך למטה (סרט)

**צבים כל הדרך למטה** (באנגלית: **Turtles All the Way Down**) הוא סרט דרמה רומנטי אמריקאי, בבימויה של האנה מרקס ובכיכובם של איזבלה מרסד, קרי קיצ'ינו, פליקס מאלארד וג'ודי ריס. הוא נכתב על ידי אייזק אפטאקר ואליזבת ברגר, בהתבסס על רומן מ-2017 בעל אותו שם מאת ג'ון גרין.

צבים כל הדרך למטה הוא העיבוד החמישי לסרט או לתוכנית טלוויזיה לרומן מאת גרין, אחרי "אשמת הכוכבים" (2014), "ערים של נייר" (2015), "כשהשלג יורד" (2019) ו"מחפשים את אלסקה" (2019).

הסרט יצא בשירות הסטרימינג Max ב-2 במאי 2024. 

## תקציר העלילה
כשילדה בת 17 המתמודדת עם הפרעה טורדנית-כפייתית מתחברת מחדש לאהבת ילדותה, היא מתעמתת עם האפשרות למצוא אהבה ואושר יחד עם מחלת נפש.

## ליהוק
* איזבלה מרסד בתור אייזה הולמס
* קרי קיצ'ינו בתור דייזי רמירז
* פליקס מאלארד בתפקיד דייוויס פיקט
* ג'ודי ריס בתפקיד ג'ינה הולמס
* מאליק ג'ונסון בתור מיכל טרנר
* ג'יי סמית'-קמרון בתור פרופסור אבוט
* פוארנה ג'אגנתן בתור ד"ר סינג
* האנה מרקס בתור הולי

## הפקה
הסרט היה שנים רבות בגיהנום פיתוחי. בתחילה הסרט נקנה לעיבוד קולנועי על ידי Fox 2000 Pictures עם פרסום הרומן ב-2017, עם גרין ורוסיאנה האלסה רוחאס כמפיקים בפועל. אייזק אפטאקר ואליזבת ברגר הוכרזו ככותבי התסריט במאי 2018, והאנה מרקס הוכרזה כבמאית הסרט בינואר 2019.

ההפקה התעכבה לאחר שחברת וולט דיסני רכשה את Fox 2000 Pictures. הפרויקט הונע מחדש על ידי אולפני ניו ליין סינמה, וזכויות ההפצה עברו ל-HBO Max. הסרט מופק על ידי מרטי בואן, וויק גודפרי ואייזק קלאוזנר מחברת ההפקה Temple Hill Entertainment, שהפיקה את עיבודי המסך לרומנים הקודמים של גרין.

הסרט הוכרז במרץ 2022, עם מרסד בתפקיד הראשי. רייס, צ'יצ'ינו ומלרד הוכרזו כחלק מהקאסט בחודש שלאחר מכן. במאי 2022 הוכרז שגם ג'יי סמית'-קמרון, פוורנה ג'אגנתן ומאליק ג'ונסון יופיעו בסרט.

הצילום העיקרי החל בסינסינטי, אוהיו, ב-26 באפריל 2022.

## קישורים חיצוניים

## הערות שוליים

קטגוריה:סרטי 2024
קטגוריה:סרטי ניו ליין סינמה
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי דרמה רומנטית
קטגוריה:עיבודים לספרי ג'ון גרין
קטגוריה:סרטים אמריקאיים משנת 2024
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
סוזן בנט

**סוזן בנט** (באנגלית: **Susan Bennett**; נולדה ב-31 ביולי 1949) היא מדבבת אמריקאית ולשעבר זמרת הליווי של רוי אורביסון וברט בכרך. בקולה נעשה שימוש בתוכנת סירי.

## ביוגרפיה
סוזן בנט נולדה בברלינגטון. בשנת 1967 היא התחילה ללמוד בקולג' ובשנת 1971 היא סיימה אוניברסיטת בראון בה התמחתה בלימודים קלאסיים והתכוונה להיות מורה. 

לאחר הלימודים בנט השתתפה בכמה הצגות תיאטרון והייתה חברה בלהקת ג'אז.

בשנת 1974 היא הקליטה את קולה למערכת ממוחשת של בנק באטלנטה. בהמשך היא הקליטה עבור חברת תעופה דלתא איירליינס,  תוכנות למידה ממוחשבת, חברות טלפון ומערכות GPS. בנט הוקלטה למספר רב של פרסומות. בנוסף לכך היא דיבבה בכ-10 סרטים. בשנת 1993 היא הייתה מפיקה של כמה פרקים בסדרת טלוויזיה Crossfire.

בשנת 2005 בנט הוקלטה על ידי חברת ScanSoft לצורכי פרויקט הקמת בסיס נתונים לניתוח דיבור. הקלטות קול אלו של בנט נוצלו עבור סירי על ידי חברת אפל בשנים 2011–2013. אפל אף פעם לא הצהירה של מי הקול, אך ניתוח שבוצע על ידי מומחים הוכיח שקול של "סירי" זה קול של סוזן בנט.

בשנת 2021 סוזן בנט הוקלטה עבור חברת UserWay. באותה שנה היא הצטלמה בסרט תיעודי Beyond Sixty.

בשנת 2022 דיבבה את קולה של מרגו, מערכת הבינה המלאכותית המתקדמת של הבית בסרט האימה "מרגו" (אנ') בבימויו של סטיבן סי. מילר.

במקביל לקריירה בדיבוב בנט ממשיכה בקריירת זמרת. ביחד עם בעלה הם הקימה להקת ג'אז.

## חיים אישיים
בתקופת לימודיה באוניברסיטה היא הכירה את בעלה הראשון, שחקן ההוקי קרח קורט בנט. לאחר גירושים היא התחתנה בשנית עם מהנדס הקול והגיטריסט ריק הינקל. הזוג מתגורר באטלנטה, ג'ורג'יה.

## קישורים חיצוניים

* 

* ראיון עיתונאי עם סוזן בנט
* ביוגרפיה ותאור הקלטות של "סירי"

## הערות שוליים

קטגוריה:אמריקאים ילידי ורמונט
קטגוריה:ברלינגטון (ורמונט): אישים
קטגוריה:מדבבות אמריקאיות
קטגוריה:בוגרות אוניברסיטת בראון
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
אפיציקלואיד

קישור=//upload.wikimedia.org/wikipedia/commons/a/ae/EpitrochoidOn3-generation.gif|ממוזער|451x451 פיקסלים|העקומה האדומה היא אפיציקלואיד המתואר כשהמעגל הקטן (רדיוס  מתגלגל סביב החלק החיצוני של המעגל הגדול (רדיוס  .
בגאומטריה, **אפיציקלואיד** הוא עקומה הנוצרת על ידי התחקות אחר הנתיב של נקודה נבחרת על היקף מעגל – המכונה "אפיציקל" – שמתגלגל סביב מעגל קבוע על היקפו. זהו סוג מסוים של רולטה.

## משוואות
אם למעגל הקטן יש רדיוס *r*, ולמעגל הגדול יש רדיוס *R*, אזי ניתן לבטא את העקומה על ידי המשוואות הפרמטריות הבאות:

: x (\theta) = (R + r) \cos \theta \ - r \cos \left( \frac{R + r}{r} \theta \right)
: y (\theta) = (R + r) \sin \theta \ - r \sin \left( \frac{R + r}{r} \theta \right),

או, אם נסמן *k=R/r*:

: x (\theta) = r (k + 1) \cos \theta - r \cos \left( (k + 1) \theta \right) \,
: y (\theta) = r (k + 1) \sin \theta - r \sin \left( (k + 1) \theta \right). \,

או, בהצגה במישור המרוכב:

: z(\theta) = r(e^{i(k+1)\theta} - (k + 1)e^{ i\theta}) 

כאשר בכל הנוסחאות, \theta \in [0, 2\pi].

## שטח ומאפיינים נוספים
אם *k*, היחס בין הרדיוס של המעגל הקבוע לרדיוס המעגל שמסתובב עליו, הוא מספר שלם חיובי, אז השטח של האפיציקלואיד הוא

: A=(k+1)(k+2)\pi r^2.

במקרה זה, העקומה סגורה, פשוטה, ויש לה *k* פינות חדות.

אם *k* הוא מספר רציונלי שניתן לכתיבה כשבר מצומצם כ-*k=p/q* עם *q*>1, אז העקומה סגורה, אינה פשוטה ויש לה *p* פינות. המעגל המסתובב מקיף את המעגל הקבוע *q* פעמים עד שהעקומה נסגרת.

אם *k* הוא מספר אי-רציונלי, העקומה לעולם לא תחזור על עצמה, והגרף שלה מהווה קבוצה צפופה בשטח שבין המעגל הקבוע (שרדיוסו *R*) לבין מעגל בעל רדיוס *R*+2*r*.

בכל המקרים, המרחק מראשית הצירים אל העקומה משתרע על הטווח שבין *R* ל- *R*+2*r*.
קובץ:Epicycloid-1.svg|*k* = 1: קרדיואידה
קובץ:Epicycloid-2.svg|*k* = 2: נפרואידה
קובץ:Epicycloid-3.svg|*k* = 3: טרפולואידה
קובץ:Epicycloid-4.svg|*k* = 4: קוואטרפולואידה
קובץ:Epicycloid-2-1.svg|*k* = 2.1 = 21/10
קובץ:Epicycloid-3-8.svg|*k* = 3.8 = 19/5
קובץ:Epicycloid-5-5.svg|*k* = 5.5 = 11/2
קובץ:Epicycloid-7-2.svg|*k* = 7.2 = 36/5
האפיציקלואיד הוא מקרה מיוחד של האפיטרוכואיד.

אפיציקלואיד עם פינה אחת נקרא קרדיואידה, ועם שתי פינות - נפרואידה.

האפיציקלואיד והאבולוט שלו דומים זה לזה.

## ראו גם
* ציקלואידה
* אפיטרוכואיד
* היפוטרוכואיד
* קבוצת מולטיברוט

## קישורים חיצוניים

* 

## הערות שוליים

קטגוריה:עקומות
אמיר גת

**אמיר גת** (נולד ב-1973) הוא קצין צה"ל במילואים בדרגת תת-אלוף, שירת כטייס ומפקד בחיל האוויר.

## ביוגרפיה
גת התגייס לחיל האוויר ב-1991 וסיים קורס טיס כטייס במגמת תובלה. הוא השתחרר משירות הקבע ב-1999. לאחר לימודי הנדסת חשמל עבד כמהנדס חומרה באלביט מערכות. ב-2003 חזר לשירות קבע בחיל האוויר.

ב-2007 מונה למפקד טייסת 100 ובשנים 2009 עד 2012 פיקד על טייסת 120. בתפקידו הבא שימש ראש מחלקת תכנון אסטרטגי באגף התכנון. ב-2015 מונה למפקד בסיס שדה דב.

באוקטובר 2018 מונה לראש להק המודיעין והיה הראשון בתפקיד שאינו טייס קרב. מילא תפקיד זה עד אוגוסט 2021.

גת בעל תואר ראשון בהנדסת חשמל ותואר שני במדע המדינה מאוניברסיטת תל אביב. נשוי ואב לשלושה.

## קישורים חיצוניים
* 

## הערות שוליים

קטגוריה:בוגרי אוניברסיטת תל אביב
קטגוריה:טייסי חיל האוויר הישראלי
קטגוריה:מפקדי בסיס שדה דב
קטגוריה:ראשי להק המודיעין
קטגוריה:תתי-אלופים בחיל האוויר
קטגוריה:ישראלים שנולדו ב-1973
דש (ביגוד)

**דשים** הם זוג רצועות בד המקופלות בחזית המקטורן או במעילים. הדשים נמצאים לרוב על חליפות ג'קטי ספורט ובלייזרים. בדרך כלל הם מיוצרים על ידי קיפול הקצוות הקדמיים של החליפה, ותפירתם לצווארון (החלק שנמצא מאוחרי הצוואר). יש שלושה סוגים שונים של דשים: דשים מחורצים (הסוג הרגיל הנפוץ ביותר), הדשים המחודדים הרשמיים יותר (לרוב בפראק וקפוטה) ודשי צעיף (לרוב בטוקסידו).

## סוגי הדשים
### דש מחורץ
טקסט=דש מחורץ|ממוזער|דש מחורץ
הדש המחורץ נתפר לצווארון בזווית המתעקלת כלפי מטה, ויוצר מראה של חריץ בדש. הוא הדש הסטנדרטי למקטורנים בעלי טור אחד של כפתורים, מקטורן בעל שני טורי כפתורים עם דשים מחורצים הוא דבר נדיר. גודל החריץ משתנה בין חליפה לחליפה, וחריץ קטן מכונה גם "פה דג" (מאנגלית:fishmouth). דש מחורץ הוא סוג הדש הראשון שהומצא, וגם סוג הדש הנפוץ ביותר.

### דש מחודד
טקסט=דש מחודד|ממוזער|דש מחודד
הדש המחודד הוא סוג הדש הרשמי ביותר, הוא משמש במקטורנים בעלי שני טורים של כפתורים, מעילי זנבות לערב (עניבה לבנה), מעילי זנבות לבוקר (לבוש בוקר),וטוקסידו (גם עם טור אחד, וגם עם שני טורים של כפתורים). בשנות העשרים והשלושים של המאה העשרים נחשב הדש המחודד לבחירה מסוגננת. באותה תקופה עבר הדש המחודד גם לבגדי יום, בגלל הפופולריות העולה של מעילי ארוחת ערב בעלי דש מחודד. חיתוך דשים מחודדים בחליפה בעלת טור אחד של כפתורים נחשבת למשימה קשה גם אצל חייטים מנוסים.

### דש צעיף
טקסט=דש צעיף.|ממוזער|דש צעיף
דש הצעיף הוא פיסה חלקה של בד ללא חירוץ. מקורו הוא במקטורן העישון הוויקטוראני. (בגד שנועד להגן על החליפה מעשן הסיגרים) הוא משמש בטוקסידואים, מעילי ארוחת ערב וכמה מעילים צבאיים.
טקסט=מעיל עישון.|ממוזער|מקטורן עישון

## תכונות של דשים
לדש השמאלי יש חור שנועד להחזיק פרח או סיכה ייעודית, וכדי להחזיק פרחים לדש יש בחלק האחורי שלו חוט שדרכו משחילים את הגבעול או את החוט של הפרח אם מדובר בפרח מלאכותי. רוחב הדש השתנה הרבה פעמים מאז המצאתו. האופנה הנוכחית היא דשים צרים. אבל כמה מעצבים טוענים שרוחב הדש צריך להיות קצת אחרי אמצע הדרך בין איפה שהצווארון המקטורן נגמר לתפר של השרוולים.

## ראו גם
* חליפה
* טוקסידו
* פראק
* קפוטה
* סיכת דש

## קישורים חיצוניים

## הערות שוליים

2022 08

קטגוריה:ביגוד
קטגוריה:חליפות
אזנקוט

**אַזֶנקוֹט** (**אוזנקוט**) הוא שם משפחה יהודי-מרוקאי. ישנן שתי סברות למקור שם משפחה זה:
# אזנקוט הוא שם מרוקאי, שפירושו "איילה" בברברית מרוקאית. במרוקו אף קיים שבט בעל שם זהה באזור אקה איזנקאד (Akka Izenkad), דרום-מערב מרוקו, סמוך לנווה המדבר טאטא . השבט אזנקוט פרש את חסותו על יהודים באזור. השינוי שחל במקרים מסוימים בהגיית השם מאזנקוט לאיזנקוט, כמו במקרה של הרמטכ"ל לשעבר גדי איזנקוט, הוא או בהשפעה צרפתית בימי הכיבוש הצרפתי על מרוקו, או בשל כתיב שגוי בזמן העלייה לארץ ישראל.
# משפחות יהודיות שהיגרו מרוסיה ומפולין למרוקו. ביידיש ובגרמנית,  פירושו ברזל. אף על פי שזהו הסבר המניח את הדעת למקור השם, הוא כמעט בוודאות איננו סביר; אייזנקוט רחוק מלהיות שם נפוץ בקרב יהודי אירופה.

השם מתועד בתפוצת יהדות ספרד כבר ב. התיעוד הראשון של השם היה בדמותו של רבי סעדיה אזנקוט שמקורו בעיר מרקש, ונדד להולנד, שם היה מורה של התאולוג השווייצרי יוהאן היינריך הוטינגר . כמו כן ידוע ממשפחה זו רבי שלמה אוזנקוט שהיה דיין וראש ישיבה במרקש.

## קישורים חיצוניים
* 
* 
* 
* 

## הערות שוליים

קטגוריה:שמות משפחה ביהדות צפון אפריקה
ברי פרידלנדר

**ברי פרידלנדר** (נולד בתל אביב בשנת 1954) הוא צלם ישראלי שפיתח שיטת צילום שמצרפת תמונות דיגיטליות כך שנפרשת פנורמת צילום רחבה. עבודותיו נכללות באוספים של מוזיאון ישראל, מוזיאון תל אביב, מוזיאון פול גטי בלוס אנג'לס, המוזיאון היהודי של ניו יורק, המוזיאון לאמנות מודרנית בניו יורק, אוסף הפניקס ובקרב אוספים פרטיים בישראל ומחוצה לה.

## ביוגרפיה
פרידלנדר סיים תואר ראשון בחוג לקולנוע וטלוויזיה של אוניברסיטת תל אביב בשנת 1980.

ב-1984 זכה בפרס ז'ראר לוי לעידוד היצירה בצילום שמוענק לצלמים ישראלים על ידי מוזיאון ישראל בירושלים. ב-2001 זכה בפרס ליאון קונסטנטינר לצילום של מוזיאון תל אביב לאמנות, יחד עם חנה סהר. ב-2004 הוצגו תצלומיו של פרידלנדר בתערוכת יחיד בגלריה של אנדראה מייזלין בניו יורק, שם הוצגה גם ב-2011 תערוכת יחיד נוספת שלו.

בשנת 2007 הציג מוזיאון תל אביב תערוכת יחיד בשם "ברי פרידלנדר: תמונות 1994 – 2006" אותה אצר משה ניניו. באותה שנה הציג במוזיאון לאמנות מודרנית בניו יורק תערוכה בשם "Place and Time", אצר אותה פיטר גלאסי.

ב-2009 זכה בפרס דיזנגוף לאמנות הציור והפיסול. לדברי חברי ועדת השופטים, הפרס ניתן על תרומתו החשובה לאמנות הצילום בארץ ולחשיפת האמנות הישראלית בזירה הבין-לאומית.

ב-2010 זכה בפרס סנדברג לאמנות ישראלית מטעם מוזיאון ישראל. מנימוקי השופטים לזכייתו: "... פרידלנדר הוא מהחשובים והבולטים באמני ישראל שיצירותיו הוצגו במיטב המוזיאונים בעולם. פיתח זן ייחודי של צילום-רצף דיגיטלי וכל תצלום גדוש אירועים חזותיים. המורכבות התוכנית והצורנית של יצירותיו ועוצמתן החזותית הן יסודות האיכות היוצאת מן הכלל המאפיינת את יצירתו כולה".

צילומיו של פרידלנדר שימשו לעטיפת שני אלבומי אוסף של להקת הרוק הישראלית משינה – "גבירותי ורבותי: משינה" (1989) ו"האוסף השני" (1995).

## תערוכות יחיד
* 1985 – קפה כסית, מוזיאון ישראל
* 1987 – מרכז הצילום של אתונה, יוון
* 2004 – גלריית אנדריאה מייזלין, ניו יורק
* 2007 – מוזיאון תל אביב
* 2008 – המוזיאון היהודי בפריז
* 2011 – גלריית אנדריאה מייזלין, ניו יורק

## מבחר תערוכות קבוצתיות

## פרסים
* 1984 – פרס ג'ראר לוי לצלם צעיר, מוזיאון ישראל, ירושלים
* 2001 – פרס קונסטנטינר לצילום לאמן ישראלי, מוזיאון תל אביב לאמנות, תל אביב
* 2010 – פרס סנדברג לאמן ישראלי, מוזיאון ישראל, ירושלים

## קישורים חיצוניים
* דפדוף בספר - צלם ברי פרידלנדר

## הערות שוליים

קטגוריה:צלמים ישראלים
קטגוריה:זוכי פרסים ישראליים לצילום
קטגוריה:זוכי פרס ז'ראר לוי
קטגוריה:זוכי פרס קונסטנטינר
קטגוריה:ישראלים שנולדו ב-1954
Jump They Say

"**Jump They Say**" (בעברית: "**קפוץ הם אומרים**") הוא שיר של הזמר הבריטי דייוויד בואי, מאלבומו ה-18 *[[Black Tie White Noise]]* והיה לסינגל הראשון מן האלבום שפורסם במרץ 1993.

## רקע
בשיר דייוויד בואי חלק את רגשותיו בנוגע לסכיזופרניה בה לקה אחיו למחצה טרי, ששם קץ לחייו ב-16 בינואר 1986 כאשר נעמד על מסילת רכבת. המילים מספרות על אדם שהגיע למצב של ייאוש בשל הלחץ שהופעל עליו. בואי אף חלק את רגשותיו בנוגע לקפוץ אל עבר הלא נודע.

## וידאו קליפ
בוידאו קליפ עצמו, נראה בואי לבוש כאיש עסקים שנמצא בפרנויה מהקולגות שלו מכך שלכאורה הוא חושב שעורכים בו ניסויים ומוצאים בו השפעה מטרידה, ומאלצים אותו לקפוץ מגג בניין החברה אל מותו. בואי נראה עולה במעלית ועומד על גג הבניין ומחליט לקפוץ במטרה לשים קץ לחייו וכשהוא נופל למטה מתאספים מסביבו אנשים שהתעצבו ובכו עקב כך שקפץ ושם קץ לחייו. בווידאו קליפ ניכרת השפעה כבדה מסרטו של ז'אן-לוק גודאר "אלפאוויל" (1965), מסרטו של סטנלי קובריק "התפוז המכני" (1971), מסרטו של כריס מרקר "המזח" (1962), ומסרטו של אורסון ולס "המשפט" (1962).

## קידום השיר
כשיר מוביל שיצא מהאלבום *[[Black Tie White Noise]]*, הוא זכה לקידום מכירות ניכר שקיבל דחיפה מחברת התקליטים החדשה של בואי "Savage Records".

## קישורים חיצוניים

קטגוריה:שירי 1992
קטגוריה:סינגלים מ-1993
קטגוריה:שירי דייוויד בואי
קטגוריה:שירים באנגלית
קטגוריה:שירים שנכתבו על ידי דייוויד בואי
קטגוריה:שירים שהופקו על ידי נייל רוג'רס
קטגוריה:וידאו קליפים שבוימו על ידי מארק רומנק
קטגוריה:שירי הנצחה
קטגוריה:שירים על התאבדות
קטגוריה:סינגלים בהוצאת אריסטה רקורדס
ריקוד האסם

**ריקוד האסם** (באנגלית: **The Barn Dance**) הוא סרט הנפשה קצר אמריקאי של מיקי מאוס שיצא לאקרנים לראשונה בשנת 1929, הרביעי בסדרת סרטי "מיקי מאוס" והראשון מבין תריסר הסרטים הקצרים שיצאו במהלך אותה שנה. הוא בוים על ידי וולט דיסני ואב אייוורקס ששימש בתור האנימטור הראשי. על כרזת הסרט הכותרת כתובה כ"ריקוד אסם" (Barn Dance), בעוד שהכותרת המלאה מופיעה בפתיח הסרט.

## עלילה
"ריקוד האסם" אשר מופיע בכותרת הסרט הוא האירוע שמפגיש את מיני מאוס ושני המחזרים שלה: מיקי ופיט. האחרונים וכלי הרכב שלהם נראים לראשונה מגיעים לביתה של מיני בניסיון לאסוף אותה לריקוד. מיקי מופיע בעגלה עם הסוס שלו בעוד פיט במכונית שזה עתה נרכשה.

מיני בוחרת בתחילה בפיט להסיע אותה לריקוד אך המכונית מתקלקלת ומתפרקת באופן בלתי צפוי, רק אז היא פונה ועונה להזמנתו של מיקי. מאוחר יותר באסם, מיקי ומיני נראים רוקדים יחד לצד שאר חיות חווה, אבל מיקי מתגלה כרקדן מגושם למדי בכך שהוא דורך שוב ושוב על רגליה של מיני. כתוצאה מכך היא דוחה את הזמנתו לריקוד שני, ובמקום זאת היא מקבלת הצעתו של פיט, שמתגלה כשותף טוב יותר לריקוד.

מיקי המתוסכל מנסה לפתור את הבעיה שלו על ידי הנחת בלון במכנסיים שלו, שנראה שעוזר לו להיות "קל רגליים", והוא ניגש לבקש ממיני ריקוד נוסף. מיני מסכימה ומופתעת לגלות כי כישורי הריקוד שלו השתפרו. פיט, שמגלה במהרה את הטריק של מיקי, חושף אותו ומצביע עליו בפני מיני, שנגעלת בעליל מניסיון ההונאה שלו. כתוצאה מכך, היא עוזבת את מיקי וממשיכה לרקוד עם פיט, ומשאירה את מיקי בוכה על הרצפה.

## דמויות ומדבבים
* מיקי מאוס – וולט דיסני
* מיני מאוס – וולט דיסני
* פיט – וולט דיסני

## הפקה
כמו הסרט הקודם של מיקי, "ספינת הקיטור וילי" משנת 1928, סרט זה תוכנן כסרט קולי, ויש בו הרבה שימושים בשמע, כולל מיקי שמשתמש בברווז חולף כצופר למכונית שלו. גם סצנת הריקוד בסרט מדגימה את הכישרון ההולך וגובר של הסטודיו בשילוב פעולות מצוירות עם קצב מוזיקלי.

סרט זה בולט בכך שהוא מציג את מיקי נדחה על ידי מיני לטובת פיט, משהו שהיה נדיר אפילו בסרטים מצוירים עתידיים. זהו גם מראה יוצא דופן של דמותו של פיט; בעוד הוא הוצג בעבר כנבל מאיים, כאן הוא ג'נטלמן מנומס. בנוסף, מיקי לא הוצג כגיבור אלא כמחזר צעיר ולא יעיל למדי. בעצב ובבכי שלו על כישלונו, מיקי נראה רגשי ופגיע בצורה יוצאת דופן.

סגנון הלבוש והמכונית של פיט היו ההשראה להופעתו בסרט הקצר "השג לך סוס!" משנת 2013.

## ביקורת
עיתון חדשות הקולנוע "The Film Daily", כתב העת "Motion Picture News" ומגזין וראייטי נתנו לסרט ביקורות אשר החמיאו על האפקטים הקוליים והצד הקומי שבו.

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:דיסני: סרטי הנפשה
קטגוריה:סרטי ריקודים
טים פריצה

**בו טים ראדה טייגר פריצה** (בשוודית: **Bo Tim Rade Tiger Prica**; נולד ב-23 באפריל 2002 בהלסינגבורג שבשוודיה) הוא כדורגלן שוודי המשחק בעמדת החלוץ בקבוצת נורשפין. הוא בנו של הכדורגלן ראדה פריצה.

## קריירת מועדונים
פריצה החל לשחק כדורגל במחלקת הנוער של נארדו. בין השנים 2012–2014 שיחק במחלקת הנוער של מכבי תל אביב, ובשנת 2014 הצטרף למחלקת הנוער של מאלמה. ב-18 ביולי 2019 ערך את הופעת הבכורה שלו בקבוצה הבוגרת של המועדון, בניצחון 4-0 על באלימנה יונייטד במסגרת הסיבוב הראשון של מוקדמות הליגה האירופית לעונת 2019/2020. ב-18 באוגוסט ערך את הופעת הבכורה שלו בליגת העל השוודית, בניצחון 5-0 על פאלקנברג במסגרת המחזור ה-20 לעונת . בסך הכל ערך חמש הופעות ליגה במדי המועדון.

ב-10 באוגוסט 2020 חתם פריצה על חוזה לארבע עונות באולבורג בולדספילקלוב מליגת העל הדנית. ב-13 בספטמבר ערך את הופעת הבכורה שלו במועדון, בתיקו 0-0 נגד לינגבי במסגרת המחזור הראשון בליגה לעונת . ב-28 בפברואר 2021 הבקיע את שער הבכורה שלו במועדון, בתיקו 2-2 נגד נורשלן במסגרת המחזור ה-18 בליגה. בעונה וחצי הראשונות שלו במועדון ערך 42 הופעות ליגה, בהן הבקיע ששה שערים.

ב-24 בינואר 2022 הושאל למשך עונה וחצי לטירול מהבונדסליגה האוסטרית. ב-12 בפברואר ערך את הופעת הבכורה שלו במועדון, בתיקו 2-2 נגד שטורם גראץ במסגרת המחזור ה-19 בליגה לעונת . בסך הכל ערך 17 הופעות ליגה במהלך חצי העונה הראשונה שלו במועדון. ב-24 ביולי הבקיע את שער הבכורה שלו במועדון, בהפסד 2-1 לאוסטריה לוסטנאו במסגרת המחזור הראשון בליגה לעונת .

ב-23 בפברואר 2024 חזר לשוודיה וחתם בנורשפין.

## קישורים חיצוניים

## הערות שוליים

קטגוריה:כדורגלנים שוודים
קטגוריה:חלוצי כדורגל שוודים
קטגוריה:הלסינגבורג: כדורגלנים
קטגוריה:כדורגלני מאלמה
קטגוריה:כדורגלני אולבורג
קטגוריה:כדורגלני נורשפין
קטגוריה:שוודים ממוצא קרואטי
קטגוריה:שוודים ממוצא סרבי
קטגוריה:שוודים שנולדו ב-2002
ליסה יוהנסון

ממוזער|ליסה יוהנסון בהופעת פרידה של דרקוניאן מהייקה, 2022.
**ליסה יוהנסון** (Lisa Johansson; נולדה ב-27 באוקטובר 1981) היא זמרת מטאל גותי שוודית בלהקת Draconian המנגנת דת'-דום גותי. היא ידועה בקולה המלאכי הצלול, הברור ומלא האנרגיה.

ליסה הצטרפה ל-Draconian בשנת 2002 והקליטה איתם את הדמו Dark Oceans We Cry ואת האלבומים Where Lovers Mourn, Arcane Rain Fell, The Burning Halo, Turning Season Within ו-A Rose For The Apocalypse. היא עזבה ב-2011 משום שרצתה להקדיש יותר זמן למשפחתה ובייחוד לבנה. החליפה אותה בלהקה הזמרת הייקה לנגהנס מדרום אפריקה. בשנת 2022 חזרה ליסה ללהקה והייקה עזבה.

ליסה העידה על עצמה שהיא שרה מאז ומתמיד, ושמוזיקה הייתה תמיד חלק ממנה. הזמרת האהובה עליה ומקור השראתה היא שרון דן אדל מ-Within Temptation.

בנוסף לקריירה המוזיקלית שלה, יוהנסון עובדת כמוכרת ומעצבת פרחים. היא אוהבת טבע, אמנות ועיצוב.

## דיסקוגרפיה

עם Draconian:
* Dark Oceans We Cry, 2002
* Where Lovers Mourn, 2003
* Arcane Rain Fell, 2005
* The Burning Halo, 2006
* Turning Season Within, 2008
* A Rose for the Apocalypse, 2011

בנוסף הקליטה כזמרת אורחת שירים עם Shadowgarden, Distorted ו-Grimfaith.

## גלריה

File:Draconian Live Köln, 2023 (Lisa Johansson).jpg
File:Draconian Rockharz 2025 08.jpg
File:Draconian Rockharz 2025 09.jpg
File:Draconian Rockharz 2025 22 (Lisa Johansson).jpg


## קישורים חיצוניים

* 
* דף מידע ושאלות ותשובות על ליסה יוהנסון באתר Metal Storm

קטגוריה:מוזיקאי מטאל גותי
קטגוריה:זמרות שוודיות
ז'וטה (כדורגלן)

**ז'ואאו פדרו נבש פיליפה** (בפורטוגזית: **João Pedro Neves Filipe**; נולד ב-30 במרץ 1999 בליסבון שבפורטוגל), הידוע בכינוי **ז'וטה** (בפורטוגזית: **Jota**), הוא כדורגלן פורטוגזי המשחק בעמדת קשר הכנף בקבוצת סלטיק מליגת העל הסקוטית.

## קריירת מועדונים
ז'וטה גדל במחלקת הנוער של בנפיקה ליסבון, ובשנת 2017 החל לשחק בקבוצת המילואים של המועדון. ב-25 בפברואר 2019 ערך את הופעת הבכורה שלו במועדון, בניצחון 4-0 על צ'אווס במסגרת המחזור ה-23 בליגת העל הפורטוגלית בעונת . בסך הכל ערך 23 הופעות ליגה במדי המועדון.

ב-5 באוקטובר 2020 הושאל ז'וטה למשך עונה אחת לריאל ואיאדוליד מהלה ליגה. ב-22 בדצמבר ערך את הופעת הבכורה שלו במועדון, בניצחון 3-1 על גרנדה במסגרת המחזור העשירי בליגה לעונת 2020/2021. במשחק זה הבקיע את שער הבכורה שלו במועדון. בסך הכל ערך 17 הופעות ליגה במהלך תקופת ההשאלה, בהן הבקיע שער אחד.

ב-1 בספטמבר 2021 הושאל ז'וטה למשך עונה אחת לסלטיק מליגת העל הסקוטית. ב-11 בספטמבר ערך את הופעת הבכורה שלו במועדון, בניצחון 3-0 על רוס קאונטי במסגרת המחזור החמישי בליגה לעונת . ב-23 בספטמבר הבקיע את שער הבכורה שלו במועדון, בניצחון 3-0 על ריית' רוברס במסגרת גביע הליגה הסקוטית. ב-3 באוקטובר הבקיע את שער הבכורה שלו בליגה, בניצחון 2-1 על אברדין במסגרת המחזור השמיני בליגה. בסך הכל ערך 29 הופעות ליגה במהלך תקופת ההשאלה, בהן הבקיע עשרה שערים. ב-1 ביולי 2022 חתם על חוזה קבוע לחמש עונות במועדון.

## תארים
;בנפיקה ליסבון
* אליפות פורטוגל (1): 2018/2019
* הסופר קאפ הפורטוגלי (1): 2019/2020

;סלטיק
* אליפות סקוטלנד (1): 2021/2022
* גביע הליגה הסקוטית (1): 2021/2022

;נבחרת פורטוגל עד גיל 19
* אליפות אירופה עד גיל 19 (1): 2018

;נבחרת פורטוגל עד גיל 17
* אליפות אירופה עד גיל 17 (1): 2016

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני ריאל ואיאדוליד
קטגוריה:כדורגלני סלטיק
קטגוריה:כדורגלני אל-איתיחאד
קטגוריה:ספורטאים פורטוגזים בספרד
קטגוריה:ספורטאים זרים בסקוטלנד
קטגוריה:ספורטאים פורטוגזים בערב הסעודית
קטגוריה:פורטוגזים שנולדו ב-1999
דינמו מוסקבה (אגודת ספורט)

אגודת הספורט **דינמו** (ברוסית: МГО ВФСО «Динамо»), הידועה בשם אגודת דינמו מוסקבה (Динамо Москва) היא אגודת ספורט בעיר מוסקבה, רוסיה, שנוצרה בחסות השירות החשאי הסובייטי והעומד בראש פליקס דזרז'ינסקי, ב-18 באפריל 1923.

האגודה טיפחה מספר רב של ספורטאים ומדליסטים אולימפיים כמו גלינה גורוחובה, מיכאיל וורונין, השוער האגדי וזוכה כדור הזהב לב יאשין, ויטאלי דווידוב שזכה שלוש פעמים במדליית זהב בענף הוקי קרח והמתעמלת האמנותית אלינה קבאייבה.

מאז 2019 עומד בראש האגודה גנרל שירות הביטחון הפדרלי אנאטולי גולבסקי.

## מחלקות

## ראו גם
*דינמו (אגודת ספורט)
*דינמו סנקט פטרבורג (אגודת ספורט)
*זניט (אגודת ספורט)
*טורפדו (אגודת ספורט)
*לוקומוטיב (אגודת ספורט)
*ספרטק (אגודת ספורט)
*צסק"א מוסקבה (אגודת ספורט)

## קישורים חיצוניים

* 

*
קטגוריה:רוסיה: ארגוני ספורט
קטגוריה:מוסקבה: מועדוני ספורט
קטגוריה:משרד הפנים (רוסיה)
קטגוריה:אגודות ספורט
וולודימיר זאלוז'ייצקי

**וולודימיר סרגיי זאלוז'ייצקי** (באוקראינית: **Володи́мир Сергі́й Залозе́цький**; 28 ביולי 1884 – 13 ביולי 1965) היה פוליטיקאי אוקראיני.

## ביוגרפיה
זאלוז'ייצקי נולד בצ'רנוביץ, ולמד משפטים באוניברסיטת צ'רנוביץ ובאוניברסיטת וינה. הוא לחם ב במהלך מלחמת העולם הראשונה. בתקופת השלטון הרומני בבוקובינה היה זאלוז'ייצקי ממייסדיה של המפלגה הלאומית האוקראינית של בוקובינה , ועמד בראשה.

ב-1931 התמודד זאלוז'ייצקי בבחירות לראשות עיריית צ'רנוביץ, וזכתה לקולותיהם של יהודים רבים, עדות לקשרים היציבים ששררו בין היהודים לאוקראינים בבוקובינה..

במהלך מלחמת העולם השנייה התגורר בצ'רנוביץ'. בשנת 1944, כאשר התקרב הצבא האדום אל צ'רנוביץ', עזב זאלוז'ייצקי את העיר ועבר לווינה. התגורר שם עד מותו בשנת 1965.

## הערות שוליים

קטגוריה:פוליטיקאים אוקראינים
קטגוריה:בוגרי אוניברסיטת וינה
קטגוריה:אנשי צבא אוסטרו-הונגרים במלחמת העולם הראשונה
קטגוריה:ילידי 1884
קטגוריה:נפטרים ב-1965
עידו קציר

**עידו קציר** (נולד ב-2 בספטמבר 1992) הוא קומיקאי, תסריטאי, שחקן, יוצר תוכן, במאי וסטנדאפיסט ישראלי.

## ביוגרפיה
קציר נולד ב-1992 וגדל במושב כפר אוריה. ב-2010 התגייס לחיל ההנדסה הקרבית. במהלך ולאחר שירותו הצבאי החל להעלות תוכן קומי לרשת, תוכן שצבר תאוצה והפך ויראלי.

ב-2015 החל לעבוד במשרד הפרסום אדלר חומסקי כקופירייטר. כ-4 חודשים לאחר מכן, זכה בתחרות אנשי הקריאייטיב הצעירים של גלובס.

ב-2016 עבר למשרד הפרסום מקאן, שם עבד כשנה ועזב לדרך עצמאית.

ב-2021 נבחר לרשימת 40 הצעירים המבטיחים של מגזין אייס.

## קריירה
* כתיבת דמויות ומערכונים לסדרות בכיכובה של תום יער - "תום יער עושה את שביל ישראל", "תום יער עושה בגרות" ו"הכל תום" (2015-2019)
* כתיבת מערכונים לתוכנית ״טלוויזיה מהעתיד״ (רשת 13, 2017).
* צילום ועריכה של מערכוני רשת עצמאיים, בין היתר בשיתוף פעולה עם רועי כפרי, דור מוסקל, ישי סוויסה, ועוד (2018-היום).
* מופע סטנדאפ בצוותא בשנת 2018.
* כתיבת חומרי סטנדאפ עבור המופע "שאולי" של אסי כהן (2019-2021)
* הפקה של השירים "משה בר סימן טוב" (עם בן שלאף) ו"תעשו את הסימן" (עם מיכאל כהן) - פארודיה על השיר ״זה סימן בשבילי״ של ערוץ הילדים (2020)
* כתיבה והגשת פינות לתוכניות "פעם בשבוע עם תם אהרון" ו-"מהצד השני עם גיא זהר" (2020)
* כתיבה לתוכנית "זאת וזאתי" (רשת 13, 2020)
* כתיבה ובימוי של מערכונים בהשתתפותו עבור "חישגד" של מפעל הפיס. (2021). כמו כן יצירת פסקול מקורי למערכונים בשיתוף פעולה עם המוזיקאים תומר רבינוביץ׳ ואורי טולדנו.
* מופע סטנדאפ מקורי מלא "כל הכבוד לי" (2022).
* כתיבה והגשת פינות בתוכנית הרדיו טייכר וזרחוביץ׳ (2022).
* בשנת 2024 שיחק בסדרה "ברלין בלוז" ששודרה ב-Yes הטלוויזיה בלוויין לצד בת זוגו, שירה נאור.
* באפריל 2024 הוציא לאור אלבום הומוריסטי של שירים בעברית תחת השם Jo Eusébe, לכאורה זמר השר בפורטוגזית משנות ה-70.
* במרץ 2026 עלתה לשידור הסדרה "תוצרת בית", שיוצריה הם אדר מירום ועמרי עמית, בבימויו של גורי אלפי. קציר משחק בה תפקיד ראשי לצידו של ששון גבאי.

## חיים אישיים
לעידו אחות תאומה ואח גדול, אימו אדריכלית ואביו רופא. בזוגיות עם השחקנית שירה נאור ומתגורר בתל אביב.

## פרסים ומועמדויות

## קישורים חיצוניים

* 
* 

## הערות שוליים

קטגוריה:קומיקאים ישראלים
קטגוריה:תסריטאים ישראלים
קטגוריה:במאים ישראלים
קטגוריה:תאומים ישראלים
קטגוריה:סטנדאפיסטים ישראלים
קטגוריה:כפר אוריה: אישים
קטגוריה:ישראלים שנולדו ב-1992
רק איתך (אלבום של אביבה אבידן)

"**רק איתך**" הוא אלבום האולפן הרביעי של הזמרת הישראלית אביבה אבידן. את האלבום הוציאה במחצית שנת 1996 לאור חברת התקליטים האחים ראובני. 

אבידן ביצעה באלבום דואט עם יואב יצחק בשם "כשהשיר ייגמר" (מילים: אהוד מנור, לחן: רמי ברזל) שהפך ללהיט במועדוני הזמר המזרחי. 

נחום עושרי עיבד את מרבית רצועות האלבום.

## רשימת רצועות

## הערות שוליים

## קישורים חיצוניים

קטגוריה:אלבומי אביבה אבידן
קטגוריה:אלבומים בעברית
קטגוריה:אלבומי חברת האחים ראובני
מנוחה רדובילצקי-אבישר

ממוזער|120px|מנוחה רדובילצקי-אבישר
ממוזער|260px|חניכות ה"מעון לבנות ישראל" בטיול בירושלים, 1911; המחנכת מנוחה רדובילצקי ראשונה מימין
**מנוחה רדובילצקי-אבישר** (1893, יקטרינוסלב, האימפריה הרוסית – 1942, ירושלים) הייתה אשת חינוך ארצישראלית בתקופת היישוב.

## קורות חייה ופועלה
נולדה ביקטרינוסלב (כיום דניפרו, אוקראינה) ולמדה שם בגימנסיה ממשלתית. כן למדה עברית ותנ"ך אצל מורים פרטיים, בהם יהודה שפירא, לימים מורה בבית הספר פיק"א בפתח תקווה. עלתה לארץ-ישראל בשנת 1907 עם הוריה ואחִיה. כאן הצטרפו לאחיותיה הבוגרות מרים וחנה והתיישבו בירושלים. יחד עם אחותה חנה, שהייתה גדולה ממנה בשש שנים, התקבלה מנוחה בשנת 1910 לעבודה במעון היתומות של חברת עזרה של יהודי גרמניה (בקיצור: "עזרה") בעיר.

בעקבות מלחמת השפות עזבו מורות ומורים רבים את מסגרות החינוך של חברת "עזרה", ובכללם חנה ומנוחה רדובילצקי שהחלו ב-1913 לעבוד ב'מעון עברי לבנות ישראל'. המעון, שנתמך על ידי המשרד הארצישראלי, נקלע לקשיים כספים וככל הידוע נסגר בשלהי 1917. לאחר מלחמת העולם הראשונה החלה מנוחה ללמד בבתי הספר של רשת החינוך העברי בירושלים, בהם בית הספר הדתי לבנות "שפיצר", ובהמשך לימדה בבית הספר למל.

מנוחה רדובילצקי נישאה ב-1919 למחנך דוד אבישר. היא נפטרה בירושלים ב-27 באפריל 1942 בלדתה את בנם מנחם-מאיר.

בשנים 1911–1912, שבהן עבדה בבית יתומות של חברת "עזרה" בירושלים, ניהלה יומן אישי שבו באו לביטוי תפיסותיה החינוכיות, הלאומיות והמגדריות. היומן, כמסמך היסטורי, משמש לחוקרים מקור להכרת התקופה ונחשפים בו חיי היום-יום של מחנכת בת העלייה השנייה והאתגרים המקצועיים והאישיים שעמדו בפניה.

## קישורים חיצוניים
* נאוה דקל ורות קרק, "נשים ביישוב ובציונות בראי המגדר: זהות אישית, מקצועית, מגדרית ולאומית ביומנה של מנוחה רדובילצקי, 1911–1912", קתדרה 180, ינואר 2022, עמ' 69–90
* 

## הערות שוליים

קטגוריה:ישראליות ילידות האימפריה הרוסית
קטגוריה:נשות העלייה השנייה
קטגוריה:נשות חינוך ביישוב
קטגוריה:נשות חינוך שוחרות השפה העברית ביישוב
קטגוריה:כותבות יומן
קטגוריה:ילידות 1893
קטגוריה:ארץ-ישראלים שנולדו ב-1893
קטגוריה:נפטרות ב-1942
קטגוריה:ארץ-ישראלים שנפטרו ב-1942
שימני כחותם

"**שימני כחותם**" הוא אלבום האולפן החמישי של הזמרת הישראלית אביבה אבידן. את האלבום הוציאה במחצית שנת 1998 לאור חברת התקליטים האחים ראובני. שיר הנושא של האלבום נכתב והולחן על ידי מיכל חזון ועוזי חיטמן, ושיר נוסף "אחרי האהבה" נכתב והולחן על ידי אהוד מנור ורון שובל. 

אריה ברקוביץ' עיבד את מרבית רצועות האלבום. בנוסף, בלטו ממנו השירים "כמו סירה טרופה" ו"גונב הלבבות".

## רשימת רצועות

## המשתתפים באלבום
*הפקה: האחים ראובני
*עיבודים: אריה ברקוביץ׳
*קלידים: אריה ברקוביץ׳, בצלאל גלעדי(בשיר 3)
*תופים: אשר פדי
*בס גיטרה: אריה ברקוביץ׳
*גיטרות: אבי סינגולדה
*גיטרה סולו: אריק כהן
*אקורדיון: בוריס אלייב
*דרבוקה: רוני דדון
*בוזוקי: אריס נחום
*כינורות: ילמז טשצישמה, סמיר שוקרי (בשיר 8)
*סקסופון, חליל: ניצן עין הבר
*מיקסים: אייל אפשטיין

## הערות שוליים

## קישורים חיצוניים

קטגוריה:אלבומי אביבה אבידן
קטגוריה:אלבומים בעברית
קטגוריה:אלבומי חברת האחים ראובני
המגדל (סדרת טלוויזיה)

**המגדל** (באנגלית: **The Tower**) היא מיני-סדרת דרמת פשע משטרתית בריטית בת שלושה פרקים. הסדרה שודרה בין 8 ל-10 בנובמבר 2021.

## תקציר העלילה
הסדרה עוסקת בשרה קולינס, בלשית בכירה החוקרת את עברם של שוטר ונערה צעירה שנפלו אל מותם מגגו של גורד שחקים. כאשר השוטרת היחידה אשר הייתה עדת ראייה למעשה נעלמת – החקירה מסתבכת ומסתעפת למספר כיוונים, החושפים מעשי גזענות ושחיתות משטרתית.

## קישורים חיצוניים

## הערות שוליים

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות משטרה ופשע
קטגוריה:תוכניות טלוויזיה שמתרחשות בלונדון
קטגוריה:ITV: תוכניות וסדרות
נחל שוקק

**נחל שוקק** (בעבר נהר אל ג'וסק) הוא נחל איתן הזורם בפארק המעיינות, בעמק המעיינות שבעמק בית שאן. אורכו כ־1.5 ק"מ והוא נשפך אל נחל הקיבוצים.

## תוואי הנחל
מוצא הנחל בעין שוקק, מעיין גדול ואיתן. משם זורמים המים הצלולים אל בריכת הטחנה, דרך "השביל הרטוב" בסדרת מפלים קטנים. בדרך נשפכת אליו תעלה מלאכותית שמנקזת את יובליו נחל גפת ונחל יצפור דרך השטחים החקלאים המעובדים שמדרום לנחל. לאחר בריכת הטחנה ממשיך הנחל לזרום עד שנשפך לנחל הקיבוצים סמוך לתל שוכה.

## ארכאולוגיה
לצד הנחל נבנו בעבר שתי טחנות קמח. אחת במעלה הנחל בצמוד לעין שוקק – טחונת אל-ג'וסק שרובה הרוסה. השנייה, טחונת אל-אשרף נשמרה יחסית עם חלקים מאמת המים אליה ונמצאת בסוף השביל הרטוב, סמוך לבריכת הטחנה שנקראת על שמה.

## השביל הרטוב
"השביל הרטוב" הוא לשביל הליכה רגלית בתוך מים רדודים, מוקף בצמחייה וקנים ומוצל המחבר בין עין שוקק לבריכת הטחנה בתוואי נחל שוקק. אורכו כ־300 מטרים ועומק המים בו כ־30 ס"מ. השביל הוקם על ידי "כוח צביקה" לזכרו של סרן  מקיבוץ מירב שנפל בצוק איתן. אנשי "כוח צביקה" ממשיכים לפתח לטפל באתר השביל באופן קבוע. בני משפחתו של צביקה קפלן, חיילי גדס"ר גולני ומתנדבים נוספים, פרצו וסידרו את השביל הרטוב לשימוש והנאת כלל ציבור המטיילים בפארק, כמקום להנצחתו. צוות פארק המעיינות תרם לפריצת השביל.

## בעלי חיים
בנחל נצפו החלזונות שחריר חלק וסהרונית הירדן, גם בריום (נימפה) ודגים מהסוג גמבוזיה.

## ראו גם
* עין מודע
* נחל עמל

## קישורים חיצוניים

## הערות שוליים

קטגוריה:עמק בית שאן
קטגוריה:בקעת הירדן: נחלים
לכל אדם מלאך

"**לכל אדם מלאך**" הוא אלבום האולפן השישי של הזמרת הישראלית אביבה אבידן. את האלבום הוציאה במחצית שנת 2002 לאור חברת התקליטים אלי אזרזר הפקות. בין השירים שזכו להצלחה מהאלבום ניתן למנות את "אל תשאל אותי" (מילים: אהוד מנור, לחן: יזהר כהן), "מחכה לך" (מילים: דוד זיגמן, לחן: עדי לאון) ו"כמו ציפור" בהשתתפות מושיק שמואלי (מילים: צולי זכאי, לחן: חזי גרוס).

## רשימת רצועות

## משתתפים באלבום
* הפקה: אבי גואטה הפקות בע"מ
* עיבוד והפקה מוזיקלית: שי ראובני
* קלידים: שי ראובני
* תופים: אשר פדי
* גיטרה בס: אבי יפרח
* גיטרות: אבי סינגולדה
* גיטרה סולו: יהודה קיסר
* בוזוקי: אריס נחום
* אקורדיון: בוריס אלייב
* דרבוקה: רוני דדון
* כלי הקשה: אורן בלבן, יהודה תמיר
* קלרינט: אלברט מלקוב
* כינור: ילמז טשצ'שמה
* קולות ומיקסים: יהודה תמיר

## הערות שוליים

## קישורים חיצוניים

קטגוריה:אלבומי אביבה אבידן
קטגוריה:אלבומים בעברית
With Me

"**With Me**" (בעברית: "**יחד איתי**") הוא הסינגל השני של להקת הבנות האמריקאית דסטיניז צ'יילד. את השיר הוציאה לאור חברת התקליטים קולומביה רקורדס, והוא נכלל כסינגל השני מתוך אלבום הבכורה של הלהקה, *[[Destiny's Child (אלבום)|Destiny's Child]]*. את המילים והלחן של "With Me (Part 1)" חיברו ג'רמיין דופרי, מאסטר פי ומנואל סיל ג'וניור, ובחלקו השני הצטרפו אליהם לקרדיט על הכתיבה חברות הלהקה: לטבייה רוברסון, לטויה לאקט, ביונסה נואלס וקלי רולנד. לדבריהן, "With Me" נכתב כשיר תגובה ל-"" של אשר. הוא הגיע למקום ה-19 במצעד הסינגלים הבריטי.

## וידאו קליפ
את הווידאו קליפ הרשמי של השיר ביים דארן גרנט, שביים גם את הקליפים לשני חלקיו של "No, No, No". חברות הדסטיניז צ'יילד מופיעות כארבע דמויות שונות: נואלס מגלמת בתולת ים בתוך אגם כחלחל, רוברסון מופיעה כג'יני בתוך חדר כתום, רולנד היא ענקית במועדון לילה בעיר ולאקט היא הדמות הנשית לספיידרמן. הן מופיעות יחד בתלבושות אפורות בסצנה אחת, ולאחר מכן לובשות שמלות אדומות כשעיניהן מכוסות.

## הצלחה מסחרית
בארצות הברית, כיוון שיצא לאיירפליי בלבד, לא הורשה להיכנס לבילבורד הוט 100 ולמצעד שירי ה-R&B/היפ הופ. באותה עת אושר רק לסינגלים שפורסמו בפורמט מסחרי בלבד. כתוצאה מכך, "With Me" נכנס רק למצעד שירי ה-R&B/היפ הופ (איירפליי) ולמצעד השירים הקצביים במקום ה-36 וה-35 בהתאמה.

## רשימת השמעה

**מקסי-סינגל בריטי ואירופאי (תקליטור 1)**
# "With Me (Part 1)" (בהשתתפות JD) – 3:27
# "With Me (Part 2)" (בהשתתפות מאסטר פי) – 4:14
# "With Me (Part 1)" (אינסטרומנטלי) – 3:28
#"Second Nature" – 5:09

**סינגל בריטי (תקליטור 2)**
#"With Me" (גרסת רדיו מלאה) – 3:42
#"With Me" (גרת הדמו) – 3:55
#"With Me" (מיקס עם ראפ) – 4:03
#"With Me" (מיקס ללא ראפ) – 4:03

**סינגל קידום אמריקאי (תקליטור)**
#"With Me (Part 2)" (גרסת הרדיו) (בהשתתפות מאסטר פי) – 3:36
#"With Me (Part 2)" (ללא ראפ) (בהשתתפות מאסטר פי) – 2:39
#"With Me (Part 1)" (גרסת האלבום) (בהשתתפות JD) – 3:27
#"With Me (Part 3)" (גרסת מיקס בריטי) – 3:53
#"With Me (Part 4)" (גרסת מיקס בריטי עם ראפ) – 4:03
#"With Me (Part 2)" (אינסטרומנטלי) – 4:14
#"With Me (Part 4)" (אינסטרומנטלי) – 4:03
#"With Me (Part 2)" (הוק 1) – 0:10
#"With Me (Part 2)" (הוק 2) – 0:05
#"With Me (Part 3)" (הוק 1) – 0:10
#"With Me (Part 3)" (הוק 2) – 0:05

## מיקומי שיא

## היטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי ג'רמיין דופרי
קטגוריה:שירים שהופקו על ידי ג'רמיין דופרי
קטגוריה:סינגלים בהוצאת קולומביה רקורדס
ההתקפה על מחנה 80

**ההתקפה על מחנה 80** הייתה אחת מפעולות הטרור האחרונות של ארגון האצ"ל. במסגרת ההתקפה, הגיעו לוחמי אצ"ל למחנה 80, גנבו נשקים מהמחנה, ושם התפתח קרב קשה בו נהרג מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה.

## פרטי האירוע
ב-6 באפריל 1948, בשעות הבוקר המוקדמות, הגיעו למחנה 80 לוחמי אצ"ל בפיקודו של אליהו טמלר, הלוחמים היו לבושים במדים בריטים והסתייעו בשתי משאיות בריטיות שהוחרמו. הם הצטיידו בתעודות משלוח מזויפות, שלפיהן ניתנה להם רשות להיכנס למחנה, הם טענו שבאו לפנות את מחסן הנשק והחלו להעמיס 62 רובים, 39 תת מקלעים, 21 מקלעי ברן, פגזי פיאט, זחל ותחמושת לרוב. מפקד המחנה חשד בהם, וכאשר חיילי האצ"ל הרגישו בתנועה חשודה מצד חיילי המחנה החלו לפתוח ביריות, והתפתח קרב קשה בו נהרגו מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה, יצחק קוה. כלי הנשק שימשו את האצ"ל במערכה על יפו במלחמת העצמאות.

מייד לאחר ההתקפה החל הצבא הבריטי לערוך חיפושים במכוניות שעברו בדרך למחנה 80, באותו היום הוכרז עוצר דרכים בסביבה.

ארבעה אנשי מגן נעצרו ונחקרו, נעצר גם בחור שנטען כי ליווה מכונית עם בנזין, ושהיה בבעלותו נשק ללא רישיון לכך.

## הערות שוליים

קטגוריה:1948 בארץ ישראל
קטגוריה:אצ"ל: פעולות